మిన్ను మణి

మిన్ను మణి  24 మార్చి 1999 న కేరళ లోని వాయినాడ్ లో జన్మించింది. భారత మహిళా క్రికెట్ జట్టుకు ప్రాతినిధ్యం వహిస్తున్న ఒక భారతీయ అంతర్జాతీయ క్రికెటర్. ఆమె మహిళల ప్రీమియర్ లీగ్‌ (WPL) లో ఢిల్లీ క్యాపిటల్స్ తరపున ఆడుతోంది. దేశీయ క్రికెట్‌లో, ఆమె కేరళ క్రికెట్ జట్టుకు ప్రాతినిధ్యం వహిస్తుంది. ఆమె భారత్ తరఫున ఆడిన తొలి కేరళ మహిళా క్రికెట్ క్రీడాకారిణి.

జీవిత విశేషాలు 
మిన్ను స్వస్థలం కేరళలోని వాయనాడ్ జిల్లా చోయిమూల. ఆమె తండ్రి CK మణి రోజువారీ కూలీ.  ఆమె తల్లి వసంత, గృహిణి. ఆమె వాయనాడ్‌లోని షెడ్యూల్డ్ తెగలలో ఒకటైన కురిచియా తెగకు చెందినది.  ఆమెకు మిమిత అనే చెల్లెలు ఉంది.  ఆమె 8వ తరగతి వరకు ఎడప్పాడిలోని మనంతవాడి ప్రభుత్వ వొకేషనల్ హయ్యర్ సెకండరీ స్కూల్‌లో,  10వ తరగతి వరకు తోడుపుజాలోని సెయింట్ సెబాస్టియన్ హైస్కూల్‌లో చదివింది. ఆమె తన ఉన్నత, మాధ్యమిక విద్యను సుల్తాన్ బతేరిలోని సర్వజన హయ్యర్ సెకండరీ పాఠశాలలో పూర్తి చేసింది. మిన్ను   తిరువనంతపురంలోని ప్రభుత్వ మహిళా కళాశాల నుండి పట్టభద్రురాలైంది.  2023 నాటికి, ఆమె దూరవిద్య ద్వారా సోషియాలజీలో బి ఏ  చదువుతోంది.

క్రికెట్ విశేషాలు 
ఆమె 10 సంవత్సరాల వయస్సులో వరి పొలాల వద్ద అబ్బాయిలతో క్రికెట్ ఆడటం ప్రారంభించింది. మొదట్లో, ఆమె క్రికెట్ ఆడాలనే ఆలోచనకు ఆమె కుటుంబం ప్రోత్సాహం ఇవ్వలేదు. ఆమె ఫిజికల్ ఎడ్యుకేషన్ టీచర్, ఎల్సమ్మ ఆమె నైపుణ్యాన్ని గమనించి, ఆమెను వయనాడ్ జిల్లా అండర్-13 జట్టు ఎంపిక ట్రయల్స్‌కు తీసుకెళ్లింది. మరుసటి సంవత్సరం, ఆమె కేరళ U-16 జట్టులో ఆడింది, 16 సంవత్సరాల వయస్సులో సీనియర్ స్థాయిలో కేరళకు ప్రాతినిధ్యం వహించింది. మిన్నూ క్రికెట్ అభ్యాసం కోసం తన ఇంటి నుండి సమీపంలోని స్టేడియానికి చేరుకోవడానికి నాలుగు బస్సులు మారుతూ రోజూ గంటన్నర ప్రయాణం చేయాల్సి వచ్చేది.

దేశీయ జట్టు 
మిన్నూ 16 ఏళ్ల వయసులో కేరళ జట్టు తరఫున క్రికెట్ పోటీలలో ఆడడం మొదలు పెట్టింది. కేరళ U-23 మహిళల జట్టు, 2018 జాతీయ T20 ఛాంపియన్‌షిప్‌ లో 188 పరుగులు చేసి, 11 వికెట్లతో గెలిచినప్పుడు  ఆమె కీలక ప్రదర్శన చేసింది. 2019లో, ఆమె అండర్-23 ఒక రోజు ఛాలెంజర్ ట్రోఫీలో ఇండియా బ్లూకు ప్రాతినిధ్యం వహించింది. బంగ్లాదేశ్‌లో పర్యటించే భారతదేశం A జట్టుకు ఆమెకు తొలిసారిగా పిలుపు వచ్చింది.  అదే సంవత్సరంలో ACC ఎమర్జింగ్ ఉమెన్స్ ఆసియా కప్‌కు కూడా పిలిచారు.

మహిళల ప్రీమియర్ లీగ్‌ 
ఫిబ్రవరి 2023లో, 2023 మహిళల ప్రీమియర్ లీగ్‌కి  (WPL)  రు.30 లక్షలకు వేలంతో  ఆమె ఢిల్లీ క్యాపిటల్స్ తరపున ఆడింది.

WT20I 
జూలై 2023లో, ఆమె బంగ్లాదేశ్‌లో పర్యటించే భారత జట్టుకు పిలిచారు.  ఆమె కేరళ నుండి భారతదేశానికి కాల్-అప్ పొందిన మొదటి మహిళా క్రికెట్ క్రీడాకారిణి.  ఆమె 9 జూలై 2023న బంగ్లాదేశ్ మహిళ  క్రికెట్ జట్టు తో భారత మహిళల తరపున మహిళల ట్వంటీ20 అంతర్జాతీయ క్రికెట్ (WT20I) ఆడడం మొదలు పెట్టింది.  ఆమె మూడు మ్యాచ్‌ల లో  5 వికెట్లు తీసి  సిరీస్‌ లో భారత్‌ తరఫున అత్యధిక వికెట్లు తీసిన క్రీడాకారిణిగా నిలిచింది.  15 జూలై 2023న, ఆమె 19వ ఆసియా క్రీడల కోసం భారత జట్టులో ఎంపికైంది.

గౌరవాలు 
మిన్నూ అంతర్జాతీయ క్రికెట్ లో ఆడటం మొదలు పెట్టిన తర్వాత, జూలై 2023లో ఆమె సొంత జిల్లా వాయనాడ్‌లోని మనంతవాడి పంచాయతీలోని తలస్సేరి -వల్లియూర్కావు జంక్షన్‌కు ఆమె పేరు పెట్టారు.

ప్రస్తావనలు 

భారతీయ మహిళా క్రికెట్ క్రీడాకారులు
భారతీయ క్రికెట్ క్రీడాకారులు
మహిళా క్రీడాకారులు